CELEX: 32021D2252
Language: sl
Date: 2021-12-16 00:00:00
Title: Izvedbeni sklep Komisije (EU) 2021/2252 z dne 16. decembra 2021 o spremembi Odločbe 94/741/ES o vprašalnikih za poročila držav članic o izvajanju določenih direktiv v sektorju odpadkov

17.12.2021   
               
               
                  SL
               
               
                  Uradni list Evropske unije
               
               
                  L 454/4
               
            
         IZVEDBENI SKLEP KOMISIJE (EU) 2021/2252
         z dne 16. decembra 2021
         o spremembi Odločbe 94/741/ES o vprašalnikih za poročila držav članic o izvajanju določenih direktiv v sektorju odpadkov
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 86/278/EGS z dne 12. junija 1986 o varstvu okolja, zlasti tal, kadar se blato iz čistilnih naprav uporablja v kmetijstvu (1), in zlasti njegovega člena 17 –
         ob upoštevanju naslednjega:
         
                     (1)
                  
                  
                     Odločba Komisije 94/741/ES (2) določa vprašalnik za poročila držav članic o prenosu in izvajanju Direktive 86/278/EGS.
                  
               
                     (2)
                  
                  
                     Revidirati bi bilo treba obliko navedenega poročila držav članic, da bi odražala nove zahteve za poročanje v zvezi s sporočanjem prostorskih podatkov, vključenih v informacije, zabeležene v evidencah iz člena 10(1) Direktive 86/278/EGS, kakor je bila spremenjena z Uredbo (EU) 2019/1010 Evropskega parlamenta in Sveta (3).
                  
               
                     (3)
                  
                  
                     Sporočeni prostorski podatki bi morali biti omejeni na podatke, ki so potrebni za lažje izvajanje Direktive 86/278/EGS, zato bi se morali nanašati le na geometrijo ali lokacijo kraja, kjer se uporabi blato.
                  
               
                     (4)
                  
                  
                     Za zmanjšanje upravnega bremena, povezanega z zbiranjem podatkov in poročanjem, se lahko obstoječi podatki, zbrani za druge namene, kot so katastrski podatki ali podatki, zbrani v okviru integriranega administrativnega in kontrolnega sistema za upravljanje skupne kmetijske politike in Uredbe (EU) št. 1306/2013 Evropskega parlamenta in Sveta (4), ponovno uporabijo za poročanje o prostorskih podatkih za opredelitev kraja, kjer se blato iz čistilnih naprav uporabi na kmetijskem zemljišču.
                  
               
                     (5)
                  
                  
                     Odločbo 94/741/ES bi bilo zato treba ustrezno spremeniti.
                  
               
                     (6)
                  
                  
                     Datum začetka uporabe tega sklepa bi moral biti enak datumu uporabe spremembe člena 10(1) in (2) Direktive 86/278/EGS, kakor je določeno v členu 11 Uredbe (EU) 2019/1010.
                  
               
                     (7)
                  
                  
                     Ukrepi iz tega sklepa so v skladu z mnenjem odbora, ustanovljenega s členom 39 Direktive 2008/98/ES Evropskega parlamenta in Sveta (5) –
                  
               SPREJELA NASLEDNJI SKLEP:
         
            Člen 1
            Priloga k Odločbi 94/741/ES se spremeni v skladu s Prilogo k temu sklepu.
         
         
            Člen 2
            Ta sklep se uporablja od 1. januarja 2022.
         
         
            Člen 3
            Ta sklep je naslovljen na države članice.
         
         
            V Bruslju, 16. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 181, 4.7.1986, str. 6.
         
            (2)  Odločba Komisije 94/741/ES z dne 24. oktobra 1994 o vprašalnikih za poročila držav članic o izvajanju določenih direktiv v sektorju odpadkov (izvajanje Direktive Sveta 91/692/EGS) (UL L 296, 17.11.1994, str. 42).
         
            (3)  Uredba (EU) 2019/1010 Evropskega parlamenta in Sveta z dne 5. junija 2019 o uskladitvi obveznosti poročanja na področju zakonodaje, povezane z okoljem, ter spremembi uredb (ES) št. 166/2006 in (EU) št. 995/2010 Evropskega parlamenta in Sveta, direktiv 2002/49/ES, 2004/35/ES, 2007/2/ES, 2009/147/ES in 2010/63/EU Evropskega parlamenta in Sveta, uredb Sveta (ES) št. 338/97 in (ES) št. 2173/2005 ter Direktive Sveta 86/278/EGS (UL L 170, 25.6.2019, str. 115).
         
            (4)  Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).
         
            (5)  Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).
      
      
         
            PRILOGA
            Priloga k Sklepu 94/741/ES se spremeni:
            
                        (1)
                     
                     
                        Naslov vprašalnika za poročila držav članic o prenosu in izvajanju Direktive 86/278/EGS se nadomesti z naslednjim:
                     
                  
               „VPRAŠALNIK
               za poročila držav članic o prenosu in izvajanju Direktive Sveta 86/278/EGS o varstvu okolja, zlasti tal, kadar se blato iz čistilnih naprav uporablja v kmetijstvu (*1), kakor je bila spremenjena z Direktivo Sveta 91/692/EGS (*2) in Uredbo (EU) 2019/1010 Evropskega parlamenta in Sveta (*3)
               
            
            
                        (2)
                     
                     
                        v odstavku 7 dela II se doda naslednja tabela:
                        
                                    „Geografska lokacija ali geometrija za opredelitev krajev, kjer se uporabi blato
                                    
                                 
                              
                                    
                                       Vrsta podatkov
                                    
                                    
                                       (Za katero koli zemljepisno lokacijo ali geometrijo se uporablja samo ena vrsta podatkov.)
                                    
                                 
                                 
                                    
                                       Zemljepisne koordinate lokacije ali geometrija
                                    
                                    
                                       (Lokacija se označi s točko. Geometrija je lahko v obliki mnogokotnika ali krofnega mnogokotnika (mnogokotnika z luknjo).)
                                    
                                 
                              
                                    Geometrija kmetijske parcele (*4)
                                    
                                 
                                 
                                     
                                 
                              
                                    Geometrija katastrske parcele
                                 
                                 
                                     
                                 
                              
                                    Druga geometrija, ki opredeljuje kmetijsko zemljišče, kjer se uporabi blato iz čistilne naprave
                                 
                                 
                                     
                                 
                              
                                    Zemljepisne koordinate točke na kmetijskem zemljišču, kjer se uporabi blato iz čistilne naprave.
                                 
                                 
                                     
                                 
                              
                  
                        (3)
                     
                     
                        v delu II se doda naslednja točka:
                        
                                    „9.
                                 
                                 
                                    Nacionalna spletišča za razširjanje konsolidiranih evidenc v skladu s členom 10(2)
                                    Zagotovite povezave do nacionalnih spletišč, na katerih so evidence iz člena 10(1) objavljene in zlahka dostopne javnosti v konsolidirani obliki.“.
                                 
                              
                  
               (*1)  (UL L 181, 4.7.1986, str. 6).
            
               (*2)  Direktiva Sveta 91/692/EGS z dne 23. decembra 1991 o standardiziranju in racionaliziranju poročil o izvajanju določenih direktiv, ki se nanašajo na okolje (UL L 377, 31.12.1991, str. 48).
            
               (*3)  Uredba (EU) 2019/1010 Evropskega parlamenta in Sveta z dne 5. junija 2019 o uskladitvi obveznosti poročanja na področju zakonodaje, povezane z okoljem, ter spremembi uredb (ES) št. 166/2006 in (EU) št. 995/2010 Evropskega parlamenta in Sveta, direktiv 2002/49/ES, 2004/35/ES, 2007/2/ES, 2009/147/ES in 2010/63/EU Evropskega parlamenta in Sveta, uredb Sveta (ES) št. 338/97 in (ES) št. 2173/2005 ter Direktive Sveta 86/278/EGS (UL L 170, 25.6.2019, str. 115).“;“
            
               (*4)  Kot je opredeljeno v členu 67(4), točka (a) Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).“;